નવી દિલ્હી, 27 જૂન: યૂપીએ સરકારના 55 મંત્રીઓમાંથી મોટાભાગના મંત્રીઓએ નિર્ધારિત સમયસીમામાં સરકારી બંગલા ખાલી કર્યા નથી. યૂપીએ સરકારના પૂર્વ મંત્રીઓને ગુરુવાર સુધી સરકારી બંગલો ખાલી કરવાનું ફરમાન જારી કરવામાં આવ્યું હતું. ડેડલાઇન પૂરી થયા બાદ પણ શહેરી વિકાસ મંત્રાલય તેમને નવેસરથી નોટિસ જારી કરવા માટે તૈયારી કરી રહ્યું છે. મોદી સરકારના નવા મંત્રીઓમાંથી 9 મંત્રી સાંસદ તરીકે મળેલ પોતાના જૂના બંગલામાં જ રહેશે, જ્યારે અન્ય 29ને તેમના દરજ્જા અનુસાર બંગલાઓની ફાળવણી કરવામાં આવી છે.